text: Fent dissabte: S'ha de pagar un preu per l'ecologisme?
  S'ha de pagar un preu per l'ecologisme?
  Ahir, l'ajuntament d'Horta de Sant Joan van sotmetre a la població a un referèndum sobre la possibilitat d'integrar, en el seu municipi, un parc eòlic. Finalment, tot i que la papareta de vot no fos del tot correcte (la pregunta era: "estàs d'acord amb la instal·lació del parc eòlic i els seus conseqüents beneficis econòmics que comportarà al municipi tal i com ens han fet saber altres pobles de la comarca?"), finalment ha estat rebutjada per 630 vots en contra front els 160 a favor.
  Voldria fer unes consideracions sobre la postura que han mantingut els ecologistes. Ells, defensaven el "no". No volien un parc eòlic al municipi, ja que, segons ells, malmet el paissatge del municipi. El que diuen és que les terres del camp de Tarragona ja estan enormement explotades en matèria energètica i altres indrets no ho estan. Estarien a favor del projecte si no s'hagués tramitat com s'ha tramitat
  Crec que arribats en aquest punt, els ecologistes estan jugant un molt molt mal paper. Sembla que ens estem consumint en la cultura del "no". El "no" per costum. El "no" per tot... No és que no pugui o estigui d'acord amb certes reivindiacions dels ecologistes sinó que o bé ens queixem de les centrals nuclears i reivindiquem l'energia renovable o bé critiquem l'energia nuclear i critiquem l'enregia renovable. L'ecologisme, com tot, té un cost. Totes les plantes que generen energia alternativa malmeten el paissatge: les plantes hidroelèctriques, les grans extensions de plaques d'energia solar, els molins de vent...
  Sí, estic pensant que tot i el cost que poden suposar plantes d'energia renovable, aquest passa i de molt molt llarg el cost d'energies no renovables!! ESTEM O NO A FAVOR DE L'ENERGIA RENOVABLE??? Sí? Doncs cony, a totes abans que sigui massa tard!
  Aquí entraria el tema de "not in my back yard". Visca l'ecologisme però si malment el MEU paissatge no... En fi, crec que entre una central nuclear i molins de vent em quedo amb els molins...
  PD: Sem pot mal interpretar, potser m'hauria d'haver explicat millor... Em sap greu!
  Publicat per Bernat Picornell Grenzner a 17:45
  Bernat, crec que tens raó. Tot te un cost i el que s'ha de valorar és si aquest cost és assumible i si, comparant-lo amb altres alternatives, és el més convenient o no.
  Jo estic a favor de les energies renovables però també entenc l'opinió dels veïns del poble.
  26 de març de 2008 a les 20:50
  Molta raó Bernat. Ara bé, les coses s'han de fer correctament i en qualsevol referèndum o consulta cal mantenir una neutralitat.